Document ID: 31996R1444

ΚΑΝΟΝΙΣΜΟΣ (ΕΚ) αριθ. 1444/96 ΤΗΣ ΕΠΙΤΡΟΠΗΣ της 24ης Ιουλίου 1996 που τροποποιεί το παράρτημα Ι του κανονισμού (ΕΚ) αριθ. 1808/95 του Συμβουλίου σχετικά με το άνοιγμα και τον τρόπο διαχείρισης των παγιωμένων στη Γενική Συμφωνία Δασμών και Εμπορίου (GATT) κοινοτικών δασμολογικών ποσοστώσεων για ορισμένα γεωργικά, βιομηχανικά και αλιευτικά προϊόντα και σχετικά με τον καθορισμό της μεθόδου τροποποίησης ή προσαρμογής των εν λόγω ποσοστώσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1808/95 του Συμβουλίου, της 24ης Ιουλίου 1995, σχετικά με το άνοιγμα και τον τρόπο διαχείρισης των παγιωμένων στη Γενική Συμφωνία Δασμών και Εμπορίου (GATT) κοινοτικών δασμολογικών ποσοστώσεων, για ορισμένα γεωργικά, βιομηχανικά και αλιευτικά προϊόντα και σχετικά με τον καθορισμό της μεθόδου τροποποίησης ή προσαρμογής των εν λόγω ποσοστώσεων (1), όπως τροποποιήθηκε τελευταία από τον κανονισμό (ΕΚ) αριθ. 764/96 (2), και ιδίως τα άρθρα 9 και 10,
Εκτιμώντας:
ότι με τον κανονισμό (ΕΚ) αριθ. 1808/95 ανοίχθηκαν κοινοτικές δασμολογικές ποσοστώσεις για ορισμένα γεωργικά, βιομηχανικά και αλιευτικά προϊόντα, στο πλαίσιο της Γενικής Συμφωνίας Δασμών και Εμπορίου 7
ότι, για ορισμένα νήματα από λινάρι στη φυσική τους χροιά για τα οποία προβλεπόταν το άνοιγμα κοινοτικών δασμολογικών ποσοστώσεων παγιοποιημένων στη GATT, ίσχυε, μέχρι τις 30 Ιουνίου 1996, αναστολή εισαγωγικών δασμών και ότι, για λόγους που σχετίζονται με την κοινοτική βιομηχανία, οι αναστολές αυτές δεν θα ανανεωθούν 7
ότι, για να τηρηθούν οι διεθνείς δεσμεύσεις που αναλαμβάνονται στο πλαίσιο της GATT, κρίνεται σκόπιμο να ανοιχθούν κοινοτικές δασμολογικές ποσοστώσεις για ορισμένα γυάλινα είδη 7
ότι πρέπει, κατά συνέπεια, να τροποποιηθεί το παράρτημα Ι του κανονισμού (ΕΚ) αριθ. 1808/95 ώστε να προστεθούν τα προϊόντα που παρατίθενται στο παράρτημα του παρόντος κανονισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη που εξέδωσε η επιτροπή τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΚ) αριθ. 1808/95 προστίθενται οι δασμολογικές ποσοστώσεις που παρατίθενται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 1996.

Labels: 7
3
1